Í áætluninni felast tækifæri og hættur hvað framagreind atriði varðar . Auk framangreindra almennra athugasemda óskar stjórn Landverndar að koma eftirfarandi ábendingum á framfæri : 1 . Samgöngur og losun gróðurhúsalofttegunda Í áætluninni koma fram árangursmælikvarðar um markmið og aðgerðir . Getur verið að þetta sé í samræmi við áætlun stjórnvalda í loftslagsmálum ? Við árslok 2019 má ætla að liðlega 5 % bílaflotans séu hreinbílar ( annað orð sem stundum er notað fyrir vistvæna bíla ) . Tæplega 30 milljarða framlag til Borgarlínu mun væntanlega stuðla að markmiði um aukna hlutdeild almennings samgagna til lengri tíma litið . Að öðru leyti virðist sem ekki sé gerð tilraun til að fylgja framsæknum markmiðum um aukna hlutdeild almenningssamgagna með fjárframlögum . Líklega má ná mjög miklum árangri með því að bæta almenningssamgöngur á milli byggðarlaga á Suðvesturlandi : samgöngur á milli Keflavíkur , Borgarnes , Akranes , Hvergerðis , Selfoss og höfuðborgarsvæðisins . Báðar þessar framkvæmdar hafa á fyrri stigum verið í kastljósi Landverndar vegna neikvæðra umhverfisáhrifa . Teigsskógur sýnir okkur fágætt samspil náttúrlegs skógar og fjörunnar fyrir neðan þar sem þessar tvær vernduðu vistgerðir spila saman . Þverun þriggja fjarða fylgir þessari framkvæmd og neikvæð reynsla af áhrifum þverunar fjarða á lífríkið ætti að vera víti til varnaðar . Í tillögu Landverndar var lagt til að gerð yrðu jarðgöng undir Hjallaháls , Ódrjúgsháls og Skálanesfjall . Jafnframt var lagt til að jarðgöng yrði lögð undir Klettsháls , sem er helsti farartálminn á þessu svæði og ekki hefur verið skýrt hvers vegna það sé ekki forgangsframkvæmd að bæta úr honum . Stjórn Landverndar vill því árétta að þó þessi kostur sé ekki lengur með í áformum um vegabætur á sunnanverðum Vestfjörðum hefur þessi grundvallarafstaða samtakanna ekki breyst . Sú framkvæmd sem nú er lagt til að veitt verið fjármagni til mun valda miklum skaða á náttúru svæðisins og verður ekki sú samgöngubót sem sóst er eftir , þar sem mesta hindrunin á svæðinu , Klettsháls , verður eftir sem áður helsti farartálminn . Landvernd hvetur því Alþingi til að staldra við og nota tækifærið til að leiðrétta þau mistök sem ríkisstjórnin og Vegagerðin virðist vera að gera í þessu máli . Tillagan um jarðgöng felur í sér að hringvegurinn flyttist suður fyrir Geitafjall , um votlendi Dyrhólaóss , um göng undir Reynisfjall og loks á fjörukamb Víkurfjöru sunnan Víkurþorps . Þá sagði Vegagerðin varla gerlegt að fara um svæði á náttúruminjaskrá meðan að aðrir góðir kostir séu fyrir hendi . Einnig kom fram að Vegagerðin telur að hægt sé að leggja öruggan veg með lagfæringum á núverandi vegi í Gatnabrún , enda mun sú leið vera nauðsynleg til framtíðar . Það vekur undrun að bæði séu ráðgerð strandvegur og jarðgöng á sama tíma og bæta á núverandi þjóðvegi um Gatnabrún . Hér virðist því í raun verið að gera tvöfalt vegakerfi sem engin þörf fyrir . Ef marka má upplýsingar frá Vegagerðinni er hægt að ná fullnægjandi samgöngubótum með því að lagfæra veginn um Gatnabrún og því eru jarðgöng um Reynisfjall með tilheyrandi vegagerð bæði kostnaðarsöm og ónauðsynleg framkvæmd sem veldur miklum skaða á náttúru svæðisins og spillir upplifun ferðamanna . Til fróðleiks má geta þess að deilur um vegstæði þjóðvegarins í Mýrdal eru ekki nýjar . Hann varð E.Z. sammála ; syðri leiðin meðal annars brött og vegur dýr eftir henni .